rejauldu/bengali-wikipedia huggingface dataset:
বার্চটোল্ডস্ট্যাগফ্রেমহীনবার্চটোল্ডস্টাগদ্বারা পর্যবেক্ষণ করা হয়েছে লিচটেনস্টাইন, সুইজারল্যান্ড কিছু অংশতারিখ২ জানুয়ারিপরের বার। ২ জানুয়ারী ২০২৬ (আই. ডি. ১)  (2026-01-02) ফ্রিকোয়েন্সিবার্ষিক বার্চটোল্ডস্ট্যাগ  হলো একটি আলেমানিক উৎসব। এটি সুইজারল্যান্ড ও লিশেনস্টাইনে পরিচিত। এটি নববর্ষের দিনের কাছাকাছি, রহনাখটে সময়কালে পালিত হয় এবং সুইজারল্যান্ডে সাধারণত ২ জানুয়ারি উদযাপিত হয় (ফ্রাউয়েনফেল্ডে জানুয়ারির তৃতীয় সোমবার)। এটি কিছু সুইস প্রশাসনিক অঞ্চলে (আর্গাউ, বের্ন, ফ্রাইবুর্গ, গলারুস, জুরা, লুসার্ন, নৌশাতেল, ওবওয়ালডেন, শাফহাউজেন, সলোথুর্ন, থুরগাউ, ভো, সুগ, জুরিখ) সরকারি ছুটির মর্যাদা পেয়েছে। এই উৎসব পালনের প্রমাণ চতুর্দশ শতক থেকে পাওয়া যায়, যদিও প্রোটেস্টান্ট সংস্কারের পর এর উদযাপন সীমিত হয়ে যায়।  এই উৎসবের নামকরণ নিয়ে বিভিন্ন তত্ত্ব রয়েছে। এক তত্ত্ব অনুসারে, এঙ্গেলবার্গ মঠের আশীর্বাদপ্রাপ্ত বের্শটোল্ড আনুমানিক ২ নভেম্বর ১১৯৭ সালে মারা যান এবং মঠটি এতটাই গুরুত্বপূর্ণ ছিল যে, সম্ভবত তার স্মরণোৎসবকে আগমযুগের বাইরে স্থানান্তর করা হয়েছিল। অন্যদের মতে, এটি ১১৯১ সালের দিকে জেরিঙ্গেন রাজবংশের ডিউক বের্শটোল্ড পঞ্চমের এক শিকার অভিযানের স্মরণে পালিত হয়। তিনি শিকারে প্রথম যে প্রাণীটি হত্যা করেন, তার নামেই নতুন শহরের নামকরণ করার সিদ্ধান্ত নেন, যার ফলে শহরটির নাম হয় বের্ন, যা আজকের সুইজারল্যান্ডের রাজধানী। আরেকটি তত্ত্ব এই নামকে 'বের্শটেন' ক্রিয়াপদের সঙ্গে যুক্ত করে, যার অর্থ হলো "খাবারের জন্য ঘুরে বেড়ানো ও প্রার্থনা করা"। এই নামটি সম্ভবত পারখটা এর সঙ্গেও সম্পর্কিত হতে পারে, যিনি একটি পুরাণগত বা লোককথার পশুপালক দেবী, এবং কখনো কখনো ওয়াইল্ড হান্টের নেত্রী হিসেবে বিবেচিত হন। স্প্যানিশ পিরেনিস অঞ্চলেও বারোতম রাতের ঐতিহ্যে রূপান্তরিত মানুষ/পশুর আগমনের উপাখ্যান পাওয়া যায় এবং এই সংযোগের ইঙ্গিত দেয়। সবচেয়ে সম্ভাব্য ব্যাখ্যা প্রদান করেছে সুইস আইডিওটিকন। তিনি মনে করেন যে এটি মধ্য উচ্চ জার্মান "বেরটট্যাক" বা "বের্টেলট্যাক" এর থেকে উদ্ভূত এবং এটি গ্রীক "এপিফানিয়াস" এর অনুবাদ ছিল।Schweizerisches Idiotikon Berchtelenstag; vol. XII 962–968, with note and Berchta, berchtelen; vol. IV 1538–1539, with notes. আসলে, "বেরখটলডস্টাগ" বিশেষভাবে প্রোটেস্ট্যান্ট অঞ্চলে ঘটে, যেখানে এপিফানি বাতিল করা হয়েছে এবং নববর্ষের পর দ্বিতীয় ছুটির দিন হিসেবে এটি প্রতিস্থাপিত হয়েছে।  জার্মান ভাষাভাষী সুরিখ এবং থুরগাউ সহ মধ্য সুইজারল্যান্ডের কিছু অঞ্চলে, পরিবারগুলো পাব বা ঐতিহ্যবাহী সমাজগুলো থেকে পাওয়া খাবারের মাধ্যমে এই ছুটি উদযাপন করে। আর্গোভিয়ান গ্রাম হলভিলে একটি মুখোশ প্যারেড হয়, যেখানে বিভিন্ন মুখোশ গর্ভাবস্থা, বয়স, বিশ্রীতা, জ্ঞান, দুষ্টতা ইত্যাদি বিষয়কে তুলে ধরে। ফরাসি ভাষাভাষী ভডে, শিশুরা প্রতিবেশী পার্টির মাধ্যমে বারখটলডস্টাগ উদযাপন করে এবং সেখানে লোকনৃত্য এবং গান করা হয়।  এই ছুটির সঙ্গে বাদাম সম্পর্কিত। এগুলো "বাদামের ভোজ" হিসেবে খাওয়া হয় এবং খেলাধুলার জন্যও ব্যবহার করা হয়। শিশুরা পাঁচটি বাদাম দিয়ে "হকস" তৈরি করে, চারটি বাদাম একসাথে মাটিতে রেখে, আর একটি বাদাম তার উপরে রাখা হয়।Henderson, Helene, and Thompson, Sue Ellen, ed. "Berchtoldstag." Holidays, Festivals and Celebrations of the World Dictionary. Vol. 2. Detroit: Omnigraphics, 1997.   আরও দেখুন    সুইজারল্যান্ডে সরকারি ছুটির দিন  ফাসনাচট   তথ্যসূত্র   বিষয়শ্রেণী:জাতীয় ছুটির দিন বিষয়শ্রেণী:জানুয়ারি উদ্‌যাপন
দ্বারকা সেক্টর ১২ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১২-তে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনটিতে পাঞ্জাব ন্যাশনাল ব্যাংক, স্টেট ব্যাঙ্ক অফ ইন্ডিয়া এবং কানাড়া ব্যাঙ্কের এটিএম উপলব্ধ, এছাড়াও একটি আনন্দ ডেয়ারি দোকান রয়েছে।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে পূর্বদিকগামীগন্তব্য স্টেশন →নয়ডা ইলেকট্রনিক সিটি বা বৈশালী পরবর্তী স্টেশন দ্বারকা সেক্টর ১৩পশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন দ্বারকা সেক্টর ১১পার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৬-এ দিল্লিতে প্রতিষ্ঠিত বিষয়শ্রেণী:২০০৬-এ চালু রেলওয়ে স্টেশন
থাম্ব|ল্যাটিসের সাতটি ধরণ এবং তাদের তিন মাত্রার ব্রাভেই ল্যাটিস  জ্যামিতি এবং স্ফটিকবিদ্যায়, ব্রাভেই ল্যাটিস  হলো ত্রিমাত্রিক স্থানে বর্ণিত অসীম সংখ্যক বিচ্ছিন্ন বিন্দু দ্বারা গঠিত একটি অ্যারে যা একটি বিচ্ছিন্ন ট্রান্সলেশন সেট দ্বারা উৎপন্ন হয়ে থাকে। অগাস্টে ব্রাভে-এর নামানুসারে এটির নামকরণ করা হয়েছে।     যেখানে n i হলো যেকোনো পূর্ণসংখ্যা, এবং a i হলো প্রিমিটিভ ট্রান্সলেশন ভেক্টর, অথবা শুধু ট্রান্সলেশন ভেক্টর, যা বিভিন্ন দিকে অবস্থিত (পারস্পরিক লম্ব হতে হবে এমন আবশ্যকতা নেই) এবং যা ল্যটিসকে সম্পূর্ণভাবে বিস্তৃত করে। কোনো ব্রাভেই ল্যাটিসের জন্য প্রিমিটিভ ভেক্টর অনন্য বা নির্দিষ্ট নয়। কোনো ব্রাভেই ল্যাটিসের একটি মৌলিক দিক হলো- যেকোনো একটি দিকের জন্য, ঐ দিকে তাকালে প্রতিটি বিচ্ছিন্ন ল্যাটিস বিন্দু থেকে ল্যাটিসটিকে ঠিক একই রকম দেখায়।  ব্রাভেই ল্যাটিস ধারণাটি যেকোনো স্ফটিক বিন্যাস এবং এর (সীমাবদ্ধ) সীমানা সংজ্ঞায়িত করতে ব্যবহৃত হয়। একটি স্ফটিক প্রতিটি ল্যাটিস বিন্দুতে এক বা একাধিক পরমাণু দিয়ে তৈরি, যাকে ভিত্তি বা মোটিফ বলা হয়। ভিত্তিটি পরমাণু, অণু, অথবা কঠিন পদার্থের পলিমার স্ট্রিং দ্বারা গঠিত হতে পারে এবং ল্যাটিস বিন্যাসটি ঐ ভিত্তির অবস্থান নির্দিষ্ট করে।   দুটি ব্রাভেই ল্যাটিসকে সমতুল্য বলে বিবেচনা করা হয় যদি তাদের আইসোমরফিক বা সমগাঠনিক প্রতিসাম্য গ্রুপ থাকে। এই হিসেবে, দ্বিমাত্রিক স্থানে ৫টি সম্ভাব্য ব্রাভেই ল্যাটিস এবং ত্রিমাত্রিক স্থানে ১৪টি সম্ভাব্য ব্রাভেই ল্যাটিস রয়েছে। ব্রাভেই ল্যাটিসের ১৪টি সম্ভাব্য প্রতিসাম্য গ্রুপ হলো ২৩০টি স্থান গ্রুপসমূহের মধ্যে ১৪টি। স্থান গ্রুপ শ্রেণিবিভাগের প্রেক্ষাপটে, ব্রাভেই ল্যাটিসগুলোকে ব্রাভেই শ্রেণি, ব্রাভেই গাণিতিক শ্রেণি, অথবা ব্রাভেই ফ্লকও বলা হয়ে থাকে।   তথ্যসূত্র  বিষয়শ্রেণী:কেলাসবিজ্ঞান বিষয়শ্রেণী:টালিকরণ
নাতাশা দোশি (জন্ম: ২ আগস্ট ১৯৯৩) একজন ভারতীয় চলচ্চিত্র অভিনেত্রী এবং মডেল, যিনি মালয়ালম এবং তেলুগু চলচ্চিত্রে অভিনয় করে থাকেন। তিনি অনিল কুমার পরিচালিত মান্ত্রিকান চলচ্চিত্রটি দিয়ে ২০১২ সালে অভিনয়ে আত্মপ্রকাশ করেছিলেন।   প্রাধমিক জীবন  ভারতের মুম্বইয়ে জন্মগ্রহণকারী দোশি শৈশবেই অভিনয় শুরু করেছিলেন এবং তিনি একজন প্রশিক্ষিত ধ্রুপদী নৃত্যশিল্পীও। তিনি মিস কেরাল ২০১০-এ মিস ট্যালেন্টেড হিসাবে ভূষিত হয়েছিলেন।   কর্মজীবন  নাতাশা ২০১২ সালের মালয়ালম ডকুমেন্টারি হরর-কমেডি চলচ্চিত্র মান্ত্রিকান এর মাধ্যমে অভিনয়ে আত্মপ্রকাশ করেছিলেন। একই বছরে তিনি দক্ষিণ কোরিয়ার একটি রোমান্টিক নাট্যধর্মী-চলচ্চিত্র থ্রি-আয়রনের উপর ভিত্তি করে তৈরি মালায়ালাম চলচ্চিত্র হাইড এন' সিক-এ গৌরী চরিত্রে অভিনয় করেছিলেন। যদিও চলচ্চিত্রগুলি বাণিজ্যিকভাবে সফল হতে পারেনি, তবুও তিনি ফ্রান্সিস থান্নিকাল পরিচালিত একটি মালয়ালম চলচ্চিত্র কল মি @ এর জন্য স্বাক্ষর করেছিলেন। পরে তিনি নওশাদ পরিচালিত একটি মালয়ালম রোমান্টিক-কমেডি চলচ্চিত্র কাপুচিনো-তে প্রধান চরিত্রে অভিনয় করেছিলেন। নাতাশা তার প্রথম তেলুগু চলচ্চিত্র জয় সিংহ-তে অভিনয়ের জন্য পরিচিতি লাভ করেন, যেখানে তিনি সহ নয়নতারা এবং নন্দমুরি বলকৃষ্ণ'ও অভিনয় করেছিলেন।   চলচ্চিত্রের তালিকা   বছর  চলচ্চিত্র  ভূমিকা  ভাষা  মন্তব্য  সূত্র  ২০১২ মান্ত্রিকান  দিয়া  মালয়ালম  মালায়ালাম চলচ্চিত্রে অভিষেক  হাইড এন' সিক  গৌরি  ২০১৪ কল মি @  প্রিয়ংবদা ২০১৭ কাপুচিনো  জানকি ২০১৮ জয় সিংহ  ধন্য  তেলুগু  তেলুগু চলচ্চিত্রে অভিষেক   কোঠালা রায়ডু  ফিল্মিং   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী
মহাভৈরব মন্দির (;) হল অসমের শোণিতপুর জেলার তেজপুরের উত্তরপ্রান্তে অবস্থিত একটি শিব মন্দির। এখানে হিন্দুদের আরধ্য দেবতা শিবকে প্রত্যহ পূজা করা হয়। কথিত আছে যে দ্বাপর যুগে বাণ রাজা এই মন্দির নির্মাণ করেছিলেন। মন্দিরের মাটির আয়তন ১৫৯ কঠা ও ৩ লেচা। মন্দিরের চারিদিকে বিছিন্ন হয়ে থাকে প্রাচীন শিলাখণ্ড দেখে অনুমান করতে পারা যায় যে প্রাচীনকালে এই মন্দিরকে কেন্দ্র করে অনেক ছোট ছোট মন্দির গড়ে উঠেছিল। কথিত আছে যে বাণ রাজার কন্যা ঊষা এখানে পূজা অর্চনা করিতেন।মন্দিরের ভিতরে একটি বৃহৎ শিবলিঙ্গ রয়েছে যার উচ্চতা প্রায় ৩.২ মিটার ও প্রস্থ প্রায় ২.৩ মিটার।  কিংবদন্তি এই মন্দিরটি শিবকে উৎসর্গকৃত এবং রাজা বাণাসুর দ্বারা নির্মিত। এই মন্দিরের শিব লিঙ্গটি 'লিভিং স্টোন' দিয়ে তৈরি । যা বছরের পর বছর ধীরে ধীরে বৃদ্ধি পায়। কিছু লোক বিশ্বাস করেন যে বাণ এই মন্দিরে শিবের উপাসনা করে সমৃদ্ধি অর্জন করেছিলেন। তথ্যসূত্র  বহিঃসংযোগ   Official site   বিষয়শ্রেণী:আসামের ধর্মীয় স্থান বিষয়শ্রেণী:ভারতের হিন্দু মন্দির বিষয়শ্রেণী:আসামের হিন্দু মন্দির বিষয়শ্রেণী:আসামের শিব মন্দির
জয়েস নাপুয়াত হলেন ভানুয়াতুর একজন প্রতিবন্ধী ব্যক্তিদের অধিকার বিষয়ক কর্মী। তিনি ওয়ার্ল্ড ভিশন ভানুয়াতুর একজন উন্নয়ন সুবিধাদানকারী। তিনি অক্সফাম-এ কাজ করেন এবং ভানুয়াতু প্রতিবন্ধী জনগণের সমাজ ও ভানুয়াতু প্রতিবন্ধিতা নেটওয়ার্কের সদস্য। এর আগে ওয়ার্ল্ড ভিশনে কমিউনিটি সমন্বয়কারী হিসেবে তিনি প্রতিবন্ধী শিশুদের প্রাথমিক শনাক্তকরণ ও সহায়তার প্রচার করেছিলেন।  নাপুয়াত ভানুয়াতু ইনস্টিটিউট অফ টেকনোলজিতে ব্যবসায় ব্যবস্থাপনা অধ্যয়ন করেছেন। ২০১৪ সালে, তিনি প্রতিবন্ধিতা সহায়তা ক্ষেত্রে তাঁর কাজের জন্য কমিউনিটি সেক্টরে উৎকর্ষতার জন্য অ্যান্ডি লিঞ্চ পুরস্কার লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:জন্ম তারিখ অনুপস্থিত (জীবিত ব্যক্তি) বিষয়শ্রেণী:ভানুয়াতুর নারী কর্মী বিষয়শ্রেণী:নারী অধিকার কর্মী বিষয়শ্রেণী:ভানুয়াতু নাগরিক
নাগরিক ঐক্য বাংলাদেশের একটি গণতান্ত্রিক  রাজনৈতিক দল। দলটি ২০১২ সালের ১ জুন প্রতিষ্ঠিত হয়। দলটির প্রতিষ্ঠাতা বাংলাদেশ আওয়ামী লীগের সাবেক সাংগঠনিক সম্পাদক মাহমুদুর রহমান মান্না। দলটি ২০১২ সালে ৩ জন উপদেষ্টা ও ১৮৬ জনের কেন্দ্রীয় কমিটি নিয়ে আত্মপ্রকাশ করে। ৩ উপদেষ্টার মধ্যে একজন হলেন সাংবাদিক এবিএম মূসা, আরেকজন হলেন মুক্তিযোদ্ধা আব্দুল্লাহ সরকার, অপর উপদেষ্টা হচ্ছেন সাবেক আওয়ামীলীগ নেতা, সাবেক সচিব ও সাংসদ এস এম আকরাম। দলটির প্রতিষ্ঠা কেন্দ্রীয় কমিটিতে ছিলেন, ড. পিয়াস করিম, সিনিয়র সাংবাদিক আবু সাঈদ খান, ড. তুহিন মালিকসহ আরো অনেক সিনিয়র নাগরিক, রাজনৈতিক ব্যক্তিত্ব, বীর মুক্তিযোদ্ধা। দলটি গণতন্ত্র মঞ্চের অন্যতম শরিক।‌  ২রা সেপ্টেম্বর ২০২৪ দলটি নির্বাচন কমিশনে নিবন্ধিত হয়, এবং দলের জন্য ‘কেটলি’ প্রতীক প্রদান করা হয়। দলের নিবন্ধন নম্বর ৫২।  উল্লেখযোগ্য সদস্যবৃন্দ  আব্দুল্লাহ সরকার- (২১ ফেব্রুয়ারি ১৯৪২ – ৫ ফেব্রুয়ারি ২০১৩) হলেন একজন বাংলাদেশি রাজনীতিবিদ এবং প্রথম জাতীয় সংসদের সদস্য।  ডা. জাহেদ উর রহমান - রাজনীতিবিদ; কলামিস্ট, রাজনীতি ও অর্থনীতি বিশ্লেষক ।   সাকিব আনোয়ার - রাজনীতিবিদ; কলামিস্ট, রাজনীতি ও অর্থনীতি বিশ্লেষক ।   তথ্যসূত্র  বিষয়শ্রেণী:বাংলাদেশের রাজনৈতিক দল বিষয়শ্রেণী:২০১২-এ বাংলাদেশে প্রতিষ্ঠিত
কামরুন নাহার বলতে বোঝাতে পারে:   কামরুন নাহার –বাংলাদেশী মৃত্তিকা বিজ্ঞানী এবং পরিবেশবাদী।  কামরুন নাহার (রাজনীতিবিদ) –বাংলাদেশের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   আরও দেখুন    কামরুন নাহার চৌধুরী –বাংলাদেশী রাজনীতিবিদ ও সংসদ সদস্য।  কামরুন নাহার জাফর –বাংলাদেশী রাজনীতিবিদ ও সাবেক সংসদ সদস্য।  কামরুন্নাহার পুতুল –বাংলাদেশী রাজনীতিবিদ ও সংসদ সদস্য ছিলেন।  কামরুন্নাহার আজাদ স্বপ্না –বাংলাদেশী চলচ্চিত্র অভিনেত্রী।
ডান|250px|থাম্ব|জামা মসজিদ, দিল্লি, ১৮৫২, উর্দুবাজার থেকে দৃশ্য উর্দুবাজার (, ) ছিল ভারতের রাজধানী দিল্লির প্রাচীর ঘেরা এলাকার একটি প্রধান বাজার। এটি চাঁদনি চকের মাঝের খালটিকে জামা মসজিদের সঙ্গে যুক্ত রেখেছিল। ১৮৫৭ সালের সিপাহি বিদ্রোহের সময় পুরনো বাজারটি ধ্বংস হয়ে যায়। তবে জামা মসজিদ-সংলগ্ন এলাকাটির নাম এখনও উর্দুবাজার। ডান|থাম্ব|"জবান-এ উর্দু-এ মুয়াল্লা" ("বিদ্বান সমাজের ভাষা") কথাটি উর্দুতে লেখা এই বাজারটি উর্দু ভাষার নামে নামাঙ্কিত।  উর্দুবাজার ধ্বংস হয়ে যাবার পর গালিব লিখেছিলেন:  এখন লাহোর, করাচি, রাওয়ালপিন্ডি প্রভৃতি পাকিস্তানি শহরের প্রধান প্রকাশনা, মুদ্রণ ও গ্রন্থবিক্রয় কেন্দ্রগুলি "উর্দুবাজার" নামে অভিহিত হয়ে থাকে।   পাদটীকা    বহিঃসংযোগ   Chandni Chowk's website  For travellers  Small Description  বিষয়শ্রেণী:দিল্লির পাড়া বিষয়শ্রেণী:দিল্লির দর্শনীয় স্থান বিষয়শ্রেণী:ভারতের হাটবাজার বিষয়শ্রেণী:হাটবাজার বিষয়শ্রেণী:কেন্দ্রীয় দিল্লি জেলা বিষয়শ্রেণী:দিল্লির খুচরা বাজার
রাজাপুর ইউনিয়ন বাংলাদেশের সিরাজগঞ্জ জেলার অন্তর্গত বেলকুচি উপজেলার একটি ইউনিয়ন। ৬৯৪৫ একর আয়তনের এই জনপদে প্রায় সাড়ে সাতচল্লিশ হাজার লোকের বাস, যাদের অধিকাংশই বাঙালি মুসলমান।   ভূগোল  বেলকুচি উপজেলার সর্ব উত্তরে অবস্থিত রাজাপুর ইউনিয়নের আয়তন । ইউনিয়নটির উত্তরে রয়েছে সদর উপজেলার সায়দাবাদ ইউনিয়ন, পশ্চিমে কামারখন্দ উপজেলার জামতৈল ইউনিয়ন ও রায়দৌলতপুর ইউনিয়ন এবং দক্ষিণে বেলকুচি ইউনিয়ন ও বেলকুচি পৌরসভার অবস্থান। আর পূর্ব দিক দিয়ে বয়ে গিয়েছে যমুনা নদী। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়।  ইউনিয়নটিতে মোট ৫টি মৌজা রয়েছে; গ্রাম আছে ৩৬টি। গ্রামগুলো হল:   আগুরিয়া  বাগভাউড়া  বয়ড়ামাসুম  বামনবাড়ীয়া  কদমতলী  বেড়াখারুয়া  বাউগান  ভাতুরিয়া  বৈলগাছি  চন্দ্রপাড়া  চর-রান্ধুনীবাড়ী  দত্তবাড়ী  হরিনাথপুর  কোনাবাড়ী  মধ্যখামার  মাইঝাইল  পূর্ব মাইঝাইল  দক্ষিণ মাইঝাইল  মকিমপুর  চকমকিমপুর  মঠপাড়া  নাগগাতি  নাকফাটা  রাজাপুর  উত্তর রাজাপুর  টেংরা কালি  দক্ষিণ রাজাপুর  সমেশপুর  রান্ধুনীবাড়ী  পূর্বরান্ধুনীবাড়ী  পশ্চিম রান্ধুনীবাড়ী  শাহপুর  সমেশপুর  চরসমেশপুর  ইসলামপুর  ধর্ম চিতালিয়া   প্রশাসন  রাজাপুর ইউনিয়ন পরিষদ বেলকুচি উপজেলার ২নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোছাঃ ছনিয়া সবুর।  রাজাপুর ইউনিয়ন জাতীয় সংসদের সিরাজগঞ্জ-৫ আসনের আওতাধীন। আব্দুল মমিন মন্ডল ২০১৯ সাল থেকে এ আসনের সংসদ সদস্য হিসেবে দায়িত্ব পালন করছেন।   প্রাক্তন চেয়ারম্যানবৃন্দ  ইতঃপূর্বে রাজাপুর ইউনিয়নে চেয়ারম্যান হিসেবে দায়িত্ব পালন করছেন:  মোঃ আতাউর রহমান  মোঃ হরমুজ আলী  গাজী আব্দুল হামিদ  গোলাম মোহাম্মদ   জনসংখ্যা   ২০১১ সালের আদমশুমারী অনুযায়ী রাজাপুর ইউনিয়নে মোট ৪৮,৩৩১ জন মানুষ বসবাস করে। এর মধ্যে সর্বাধিক ৮১৩১ জন রাজাপুর গ্রামে এবং সর্বনিম্ন ২২ জন নাকফাটা গ্রামে বসবাস করে।  ১৯৯১ সালে রাজাপুর ইউনিয়নের জনসংখ্যা ছিল ৪১,৯২৬ জন। ২০০১ সালে তা বেড়ে দাঁড়ায় ৪৭,৫৯৬ জনে, যার মধ্যে ২৪,৫৯২ জন ছিল পুরুষ এবং ২৩,০০৪ জন নারী।   আরও দেখুন   বড়ধুল ইউনিয়ন  ধুকুরিয়াবেড়া ইউনিয়ন  দৌলতপুর ইউনিয়ন, বেলকুচি  তথ্যসূত্র   বহিঃসংযোগ   জাতীয় তথ্য বাতায়নে রাজাপুর ইউনিয়ন  বিষয়শ্রেণী:বেলকুচি উপজেলার ইউনিয়ন
২০২১ আইসিসি পুরুষ টি২০ বিশ্বকাপ ফাইনাল ছিল একটি দিবারাত্রির টোয়েন্টি২০ আন্তর্জাতিক ক্রিকেট ম্যাচ যেটি ২০২১ আইসিসি পুরুষ টি২০ বিশ্বকাপ টুর্নামেন্টের বিজয়ী দল নির্ধারণের লক্ষ্যে ২০২১ সালের ১৪ নভেম্বর সংযুক্ত আরব আমিরাতের দুবাই-এ অবস্থিত দুবাই আন্তর্জাতিক ক্রিকেট স্টেডিয়ামে খেলা হয়েছিল। ম্যাচটি খেলা হয়েছিল এর পূর্বে কোনওদিন পুরুষ টি২০ বিশ্বকাপে চ্যাম্পিয়ন না হওয়া দুই দল নিউজিল্যান্ড ও অস্ট্রেলিয়ার মধ্যে। অস্ট্রেলিয়া ম্যাচটিতে ৮ উইকেটে জয়ী হয় ও তাদের প্রথম পুরুষ টি২০ বিশ্বকাপ শিরোপা লাভ করে।  ফাইনালের পথ পর্বপ্রতিপক্ষফলসুপার ১২প্রতিপক্ষফলঅস্ট্রেলিয়া ৫ উইকেটে জয়ীম্যাচ ১পাকিস্তান ৫ উইকেটে জয়ীঅস্ট্রেলিয়া ৭ উইকেটে জয়ীম্যাচ ২নিউজিল্যান্ড ৮ উইকেটে জয়ী ইংল্যান্ড ৮ উইকেটে জয়ীম্যাচ ৩নিউজিল্যান্ড ১৬ রানে জয়ীঅস্ট্রেলিয়া ৮ উইকেটে জয়ীম্যাচ ৪নিউজিল্যান্ড ৫২ রানে জয়ীঅস্ট্রেলিয়া ৮ উইকেটে জয়ীম্যাচ ৫নিউজিল্যান্ড ৮ উইকেটে জয়ীসুপার ১২ গ্রুপ ১-এ ২য় স্থান দলম্যাচপয়েন্টযোগ্যতা২৫৪১০৮+১.২১৬সেমিফাইনাল ২-এ উত্তীর্ণগ্রুপে সর্বশেষ অবস্থানসুপার ১২ গ্রুপ ২-এ ২য় স্থান দলম্যাচপয়েন্টযোগ্যতা২৫৪১০৮+১.১৬২সেমিফাইনাল ১-এ উত্তীর্ণসেমিফাইনাল ২নকআউটসেমিফাইনাল ১প্রতিপক্ষফলপ্রতিপক্ষফলঅস্ট্রেলিয়া ৫ উইকেটে জয়ীনিউজিল্যান্ড ৫ উইকেটে জয়ী  ম্যাচের বিবরণ  ম্যাচ পরিচালনাকারী কর্মকর্তা  মাঠের আম্পায়ার:  মারে এরাসমাস ও  রিচার্ড কেটলবরা  টেলিভিশন আম্পায়ার:  নিতিন মেনন  ম্যাচ রেফারি:  রঞ্জন মদুগাল্লে  রিজার্ভ আম্পায়ার:  কুমার ধর্মসেনা উৎস: আন্তর্জাতিক ক্রিকেট কাউন্সিল  স্কোরকার্ড  ১ম ইনিংস  উইকেট পতন: ১/২৮ (ড্যারিল মিচেল, ৩.৫ ওভার), ২/৭৬ (মার্টিন গাপটিল, ১১.১ ওভার), ৩/১৪৪ (গ্লেন ফিলিপস, ১৭.২ ওভার), ৪/১৪৮ (কেন উইলিয়ামসন, ১৭.৫ ওভার)  ২য় ইনিংস  উইকেট পতন: ১/১৫ (অ্যারন ফিঞ্চ, ২.৩ ওভার), ২/১০৭ (ডেভিড ওয়ার্নার, ১২.২ ওভার)  তথ্যসূত্র  বিষয়শ্রেণী:আইসিসি বিশ্ব টুয়েন্টি২০ ফাইনাল বিষয়শ্রেণী:২০২১ আইসিসি টি২০ বিশ্বকাপ
বাহামা দ্বীপপুঞ্জ ফুটবল অ্যাসোসিয়েশন (; এছাড়াও সংক্ষেপে বিএফএ নামে পরিচিত) হচ্ছে বাহামা দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৭ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৮১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর বাহামা দ্বীপপুঞ্জের রাজধানী নাসাউয়ে অবস্থিত।  এই সংস্থাটি বাহামা দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বিএফএ জ্যেষ্ঠ লীগ, বাহামা দ্বীপপুঞ্জ প্রেসিডেন্ট'স কাপ এবং গ্র্যান্ড বাহামা এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে বাহামা দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন আন্তোন সিলি এবং সাধারণ সম্পাদকের দায়িত্ব পালন করছেন ফ্রেদ লুন।  কর্মকর্তা   অবস্থান  নাম সভাপতি  আন্তোন সিলি সহ-সভাপতি  আনিয়া জেমস সাধারণ সম্পাদক  ফ্রেদ লুন কোষাধ্যক্ষ   গণমাধ্যম এবং যোগাযোগ পরিচালক   প্রযুক্তিগত পরিচালক  মার্ক বার্চাম ফুটসাল সমন্বয়কারী   জাতীয় দলের কোচ (পুরুষ)  নেসলি জন জাতীয় দলের কোচ (নারী)  কেভিন ডেভিস রেফারি সমন্বয়কারী  স্ট্যানলি ডারভিল  তথ্যসূত্র  বহিঃসংযোগ     ফিফা-এ বাহামা দ্বীপপুঞ্জ ফুটবল অ্যাসোসিয়েশন    কনকাকাফ-এ বাহামা দ্বীপপুঞ্জ ফুটবল অ্যাসোসিয়েশন   বিষয়শ্রেণী:বাহামা দ্বীপপুঞ্জ ফুটবল অ্যাসোসিয়েশন বিষয়শ্রেণী:১৯৬৭-এ বাহামা দ্বীপপুঞ্জ-এ প্রতিষ্ঠিত বিষয়শ্রেণী:১৯৬৭-এ প্রতিষ্ঠিত ক্রীড়া সংস্থা বিষয়শ্রেণী:বাহামা দ্বীপপুঞ্জের ক্রীড়া নিয়ন্ত্রণ সংস্থা বিষয়শ্রেণী:বাহামা দ্বীপপুঞ্জের ফুটবল পরিচালনা পরিষদ বিষয়শ্রেণী:কনকাকাফের সদস্য
এথনিকি এনোসি লারিসা ফুটবল ক্লাব (, ; এছাড়াও এইএল ফুটবল ক্লাব, এইএল এফসি অথবা শুধুমাত্র এইএল নামে পরিচিত) হচ্ছে লারিসা ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১৯৬৪ সালের ১৭ই মে তারিখে প্রতিষ্ঠিত হয়েছে। এইএল তাদের সকল হোম ম্যাচ লারিসার এইএল ফুটবল ক্লাব এরিনায় খেলে থাকে; যার ধারণক্ষমতা হচ্ছে ১৬,১১৮। বর্তমানে এই ক্লাবের ম্যানেজারের দায়িত্ব পালন করছেন মিখালিস গ্রিগোরিও এবং সভাপতির দায়িত্ব পালন করছেন আলেক্সিস কুগিয়াস। গ্রিক রক্ষণভাগের খেলোয়াড় নিকোস কারানিকাস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এইএল এপর্যন্ত ৯টি শিরোপা জয়লাভ করেছে; যার মধ্যে ১টি সুপার লীগ গ্রিস, ২টি গ্রিক কাপ, ৪টি দ্বিতীয় বিভাগ, ১টি গামা এথনিকি এবং ১টি গামা এথনিকি কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, পিএওকের সবচেয়ে বড় সাফল্য হচ্ছে ১৯৮৪–৮৫ ইউরোপিয়ান কাপ উইনার্স কাপের কোয়ার্টার-ফাইনালে পৌঁছানো; যেখানে তারা তৎকালীন সোভিয়েত ক্লাব দিনামো মস্কোর কাছে দুই লেগে সামগ্রিকভাবে ০–১ গোলে পরাজিত হয়েছিল।   অর্জন   ঘরোয়া   সুপার লীগ বিজয়ী (১): ১৯৮৭–৮৮ রানার-আপ (১): ১৯৮২–৮৩  গ্রিক কাপ বিজয়ী (২): ১৯৮৪–৮৫, ২০০৬–০৭ রানার-আপ (২): ১৯৮১–৮২, ১৯৮৩–৮৪  গ্রিক সুপার কাপ রানার-আপ (২): ১৯৮৮, ২০০৭ ফুটবল লীগ বিজয়ী (৪): ১৯৭২–৭৩, ১৯৭৭–৭৮, ২০০৪–০৫, ২০১৫–১৬ রানার-আপ (২): ১৯৭১–৭২, ২০১৪–১৫ গামা এথনিকি বিজয়ী (১): ২০১৩–১৪ রানার-আপ (১): ২০০৩–০৪  গামা এথনিকি কাপ বিজয়ী (১): ২০১৩–১৪   তথ্যসূত্র    বহিঃসংযোগ       সুপার লীগ গ্রিসে এইএল ফুটবল ক্লাব      উয়েফা.কমে এইএল ফুটবল ক্লাব   ফিফা.কমে এইএল ফুটবল ক্লাব      বিষয়শ্রেণী:সুপার লীগ গ্রিসের ক্লাব বিষয়শ্রেণী:গ্রিসের ফুটবল ক্লাব বিষয়শ্রেণী:১৯৬৪-এ গ্রিসে প্রতিষ্ঠিত বিষয়শ্রেণী:১৯৬৪-এ প্রতিষ্ঠিত ফুটবল ক্লাব
২৭নং ওয়ার্ড বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা  রাজশাহী সিটি কর্পোরেশনের পূর্ব-মধ্যাংশে ২৭নং ওয়ার্ডের অবস্থান। এ ওয়ার্ডের পূর্বে রাজশাহী সিটি কর্পোরেশনের ৩০নং ওয়ার্ড, উত্তরে রাজশাহী সিটি কর্পোরেশনের ২৬নং ওয়ার্ড ও ১৯নং ওয়ার্ড, পশ্চিমে রাজশাহী সিটি কর্পোরেশনের ২১নং ওয়ার্ড, পশ্চিমে রাজশাহী সিটি কর্পোরেশনের ২২নং ওয়ার্ড এবং দক্ষিণে রাজশাহী সিটি কর্পোরেশনের ২৩নং ওয়ার্ড, ২৪নং ওয়ার্ড, ২৫নং ওয়ার্ড ও ২৮নং ওয়ার্ড অবস্থিত।   প্রশাসনিক কাঠামো  রাজশাহী সিটি কর্পোরেশনের আওতাধীন ২৭নং ওয়ার্ডের প্রশাসনিক কার্যক্রম বোয়ালিয়া থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।  বোয়ালিয়া থানার আওতাধীন এলাকা হলো:  রামচন্দ্রপুর মৌজার মীরের চক, রাণীনগর (উত্তর), দেবীসিংপাড়া  শিরইল মৌজার বালিয়াপুকুর, উপরভদ্রা।   আরও দেখুন   বোয়ালিয়া থানা  রাজশাহী সিটি কর্পোরেশন  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের ওয়ার্ড
বাতেন বাহিনী ১৯৭১ সালে বাংলাদেশের স্বাধীনতা যুদ্ধ চলাকালে স্বাধীনতার পক্ষে টাঙ্গাইল জেলায় গঠিত একটি সশস্ত্র গেরিলা বাহিনী। এ বাহিনীর প্রধান ছিলেন খন্দকার আবদুল বাতেন। এ বাহিনী স্বাধীনতা যুদ্ধের সময় টাঙ্গাইল, মানিকগঞ্জ, পাবনা, গাজীপুর, সিরাজগঞ্জ ও ঢাকার কিছু এলাকায় যুদ্ধে অংশ নেয়। ২১টি কোম্পানির অধীনে ৬৩টি প্লাটুন ও ১০০টি সেকশনে বাহিনীটি পরিচালিত হয়। বাহিনীর প্রধান হিসেবে আবদুল বাতেন বেশ কিছু গেরিলা আক্রমণের নেতৃত্ব দেন।  গঠন ও ইতিহাস স্বাধীনতা যুদ্ধের সময় আবদুল বাতেন টাঙ্গাইলের সরকারী সাদাত বিশ্ববিদ্যালয় কলেজ ছাত্র সংসদের সহসভাপতি ছিলেন। ১৯৭১ সালের ৩০ মার্চ সখিপুর উপজেলার আছিমতলায় পাকিস্তানি বাহিনীর গুলিতে সাদাত বিশ্ববিদ্যালয় কলেজের ছাত্র জুমারত আলী নিহত হওয়ার পর আবদুল বাতেন তার নিজ এলাকা নাগরপুরে ফিরে আসেন ও তার পরিচিত কয়েকজনকে সাথে নিয়ে বাতেন বাহিনী গঠন করেন। প্রথমদিকে দুটি বন্দুক ও ১৬৫ রাউন্ড গুলি সংগ্রহ করেন। পরবর্তীতে আরও ৮-১০টি বন্দুক সংগ্রহ করেন। অন্যদিকে আবদুল বাতেনের নিজ গ্রাম নাগরপুরের কোনড়াতে মীর শামসুল আলম শাহজাদার নেতৃত্বে ১০ সদস্যের একটি প্রতিরোধ কমিটি গঠিত হয় এবং তারাও বাতেন বাহিনীর সাথে যুক্ত হন।  বাহিনীর নিয়োগ কেন্দ্র স্থাপন করা হয় টাঙ্গাইলের দেলদুয়ার উপজেলার লাউহাটীতে এবং প্রশিক্ষণ কেন্দ্র ছিল টাঙ্গাইল জেলা ও ভারত। শুরুর দিকে নিরাপত্তা ও বেসামরিক প্রধান হিসেবে মীর শামসুল আলম শাহজাদা, তথ্য ও গোয়েন্দা হিসেবে উপেন্দ্র নাথ সরকার, উপপ্রধান (নিয়োগ এবং জয় বাংলা কোম্পানি কমান্ডার) হিসেবে দেলোয়ার হোসেন হারিজ, উপপ্রধান (কোয়ার্টার মাস্টার এবং বঙ্গবন্ধু কম্পানি কমান্ডার) এম এ রশিদ এবং নিয়োগ ও ব্যবস্থাপক হিসেবে খন্দকার আবদুস ছালাম দায়িত্ব পালন করেন। এছাড়া বাহিনীটিতে ৯ জন সহকারী নিরাপত্তা ও বেসামরিক কর্মকর্তা, ২ জন সহকারী নিয়োগ কর্মকর্তা, ১১ জনের চিকিৎসক দল এবং খাদ্য ব্যবস্থাপনায় ৪ জন দায়িত্ব পালন করেন।  বাতেন বাহিনী ১৯৭১ সালের ৪ মে মানিকগঞ্জ জেলার সিঙ্গাইর থানা আক্রমণের মধ্য দিয়ে যুদ্ধ শুরু করে। পরবর্তীতে এ বাহিনী একে একে মানিকগঞ্জ জেলার দৌলতপুর থানা, সাতুরিয়া থানা, ঘিউর থানা, টাঙ্গাইলের নাগরপুর থানা ও সিরাজগঞ্জের চৌহালী থানা আক্রমণ করে এবং দখল করে। ১৯৭১ সালের ১৮ জুলাই বাতেন অস্ত্র ও প্রশিক্ষণের প্রয়োজনে ভারত গমন করেন। এ সময় বাহিনীর প্রধান হিসেবে দায়িত্ব পালন করেন এ কে এম আজাদ শাহজাহান এবং নিরাপত্তা প্রধান ছিলেন মীর শামসুল আলম শাহজাদা। জুলাই মারে পর থেকে ডিসেম্বর পর্যন্ত তাদের নেতৃত্বে যুদ্ধ সংগঠিত হয়।  ১৯৭২ সালের ২২ জানুয়ারি আবদুল বাতেন বাংলাদেশে আসেন। তিনি ফিরে আসার পর বাতেন বাহিনী ২৫ জানুয়ারি নাগরপুর ডাকবাংলোতে এবং ৭ ও ৯ মার্চ দেলদুয়ারের লাউহাটী স্কুল মাঠে বাংলাদেশ সরকারের কাছে অস্ত্র জমা দেয়। ৪ ফেব্রুয়ারি আবদুল বাতেনকে সংবর্ধনা প্রদান করা হয়।  আরও দেখুন  কাদেরিয়া বাহিনী  তথ্যসূত্র  বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:১৯৭১-এ প্রতিষ্ঠিত বিষয়শ্রেণী:বাংলাদেশের স্বাধীনতা যুদ্ধকালীন গেরিলা বাহিনী বিষয়শ্রেণী:মুক্তিবাহিনী বিষয়শ্রেণী:বাংলাদেশের আধাসামরিক বাহিনী
তৌসিফ আহমেদ (তৌসিফ নামেই অধিক পরিচিত) একজন বাংলাদেশী সুরকার, গীতিকার ও সঙ্গীতশিল্পী। তিনি অসংখ্য মিশ্র অ্যালবামে সুর, সংগীত ও কণ্ঠ দিয়েছেন।   ব্যক্তিগত জীবন তৌসিফের জন্ম রাজশাহী দিনাজপুরের সিপাইপাড়ায়।  শিক্ষাজীবন তৌসিফ একটি স্বনামধন্য বিশ্ববিদ্যালয়ে থেকে মেডিকেল সায়েন্সে শিক্ষাগ্রহণ করেছেন।  সঙ্গীত জীবন ছোটবেলা থেকেই বাবার হাতেই তার সংগীতের হাতেখড়ি। পরবর্তী সময়ে গান, গিটারে সুর বাঁধা, কি-বোর্ড এবং সফটওয়্যারের কাজ শিখেছেন তারই এক বড় ভাইয়ের কাছে। তিনি প্রথম কনসার্টে গান করেন ২০০৬ সালে চীন মেত্রী সম্মেলন কেন্দ্রের আয়োজিত একটি কনসার্টে এবং তখন থেকেই তিনি পরিচিতি লাভ করেন। তার প্রথম একক অ্যালবাম অভিপ্রায়। একক অ্যালবামে এর পাশাপাশী তিনি বেশ কিছু মিক্স অ্যালবামেও কাজ করেছেন।  তৌসিফের কম্পোজিশনে গান গেয়েছে লিজা, কনা ,কনিকা, অলিক, মুক্তা, ইলিয়াস ও ফারাবী। তৌসিফের কম্পোজিশনকৃত এসব গানগুলো শ্রোতামহলে বেশ সমাদৃত। কণ্ঠশিল্পী লিজা তৌসিফের কম্পোজিশনে এ মনের আঙ্গিনায়/তোরই তো ঠিকানা গানটি গেয়ে ব্যাপক পরিচিতি লাভ করে। এছাড়া একক অ্যালবামে নিজের গাওয়া বৃষ্টি ঝরে যায়/দুচোখে গোপনে,  দুরে কোথাও আছি বসে, এক পলকে ও আমার জান পাখি ময়না বেশ শ্রেতাপ্রিয় গান। এ ছাড়া এই তো ভালোবাসা চলচ্চিত্রের শিরোনাম সঙ্গীত ‘‘এই তো ভালোবাসা’’ এর কম্পোজিশন করেছেন, গানটি পর্দায় অভিনয় করেন ইমন নীরব এবং ছিদ্দিক।  ডিস্কোগ্রাফি তৌসিফ এর অকিকাংশ অ্যালবামের নাম রাখেন 'অ' দিয়ে। এ পর্যন্ত তৌসিফ এর প্রকাশিত অ্যালবামগুলো হলোঃ   বছর  শিরোনামধরনলেবেলউৎস ২০০৭ অভিপ্রায়  এককজি-সিরিজ ২০০৮ অপেক্ষাএককজি-সিরিজ ২০০৯  অন্বেষণ এককজি-সিরিজ ২০১০  অনুক্ষণ  এককজি-সিরিজ ২০১০  দ্য হিট-অ্যালবাম থ্রি মিক্সডজি-সিরিজ ২০১১  অনুকাব্য এককজি-সিরিজ ২০১১  অনুরাগএককসিডি চয়েজ ২০১২  অনিদ্রা এককজি-সিরিজ ২০১৩  আমন্ত্রণ এককসিডি চয়েজ ২০১৪  অনুভবএককজি-সিরিজ ২০১৪  আবেগ এককসিডি চয়েজ ২০১৪  তৌসিফ ফিচারিং ভলিউম-১মিক্সডসিডি চয়েজ ২০১৪  জীবনের খেয়া ঘাটেমিক্সডসিডি চয়েজ ২০১৫  আয়োজন এককসিডি চয়েজ ২০১৫  তৌসিফ উয়িথ লাভবার্ডমিক্সডসিডি চয়েজ ২০১৫  তোকে শুধু ছুঁইমিক্সডসিডি চয়েজ ২০১৫  ভালোবাসার বায়নাএককসিডি চয়েজ২০১৬ ভালো নেইএককসিডি চয়েজ ২০১৬ত্রিভূজ ভালোবাসামিক্সড সিডি চয়েজ ২০১৬ঘুম ভাঙাতে চাইমিক্সড সিডি চয়েজ ২০১৬মন দিয়ে দেখোমিক্সড সিডি চয়েজ ২০১৭  অবশেষেএককজি-সিরিজ ২০১৭তোরে ছাড়াসিঙ্গেল সাউন্ডটেক  ২০১৭কান্নাসিঙ্গেল জিসান মাল্টিমিডিয়া   তথ্যসূত্র  বহিঃ সংযোগ  বিষয়শ্রেণী:বাংলাদেশী সুরকার বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাঙালি সঙ্গীতশিল্পী বিষয়শ্রেণী:বাংলাদেশী গীতিকার বিষয়শ্রেণী:রাজশাহী বিভাগের ব্যক্তি